Menus for Walk-Ons Bistreaux and Bar - Lubbock - SinglePlatform
2630 w Loop 289 DA behou wyk in Mangaung met 44% van die stemme | Netwerk24
Deur Kaydene Davids 31 Januarie 2019 11:35
Die DA het Woensdag geseëvier in die tussenverkiesing in wyk 47 in die Mangaung-metro.
Dr. Roy Jankielsohn
Dr. Roy Jankielsohn, DA-lid en leier van amptelike opposisie in die Vrystaat, het op sy Facebook-blad gesê met die 44,26% (1 481) stemme wat Mokgadi Kganakga op hom verenig het, behou die party dié wyk wat dele van Heidedal, Bloemspruit, Roodewal, Pinehaven, Raceway, Grassland en Bloemside insluit.
In 2016 het die DA ook dié wyk met 45,93% van die stemme gewen, terwyl die ANC 40,47% en die EFF 10,28% gekry het.
Uit die 11 129 geregistreerde kiesers in dié wyk het slegs 3 346 in die tussenverkiesing gestem.
Die ANC se kandidaat, Royston van Heerden, het 36,61% (1 225), Thelma Byneveldt van die EFF 6,13% (340) en William van der Ross van die Patriotic Alliance (PA) 10,16% (340) stemme gekry.
Yongama Mafongosi, ’n onafhanklike kandidaat, het 2,69% (90) van die stemme gekry en vyf kiesers het vir Eldene Davids van die African Progressive Movement (APM) gestem.
Meer oor: Mangaung | Roy Jankielsohn | Bloemfontein | Tussenverkiesings | Verkiesing
Mangaung moet R11,3 m. opdok vir toilette
Bfn se reservoirs glo vuil; metro meen dit is voldoende